
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 135 

11ουνίου 2011 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

54. Σύσταση Ειδικής Υπηρεσίας Δημοσίων Έργων 

Αντιπλημμυρικής προστασίας της Κοιλάδας του 
ποταμούΈβρου και των παραποτάμων του (ΕΥΔΕ 
ΕΒΡΟΥ). 1 

55. Ίδρυση Ενορίας Ιερού Ναού Αγίας Βαρβάρας, της 

Ιεράς Μητροπάλεως Νεαπάλεως και Σταυρουπά- 
λεως, στην περιοχή «Αναγέννηση», της Δημοτικής 
Ενάτητας Νεαπάλεως, του Δήμου Νεάπολης - Συ- 
κεών, του Νομού Θεσσαλονίκης 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 54 
Σύσταση Ειδικής Υπηρεσίας Δημοσίων Έργων Αντι- 
πλημμυρικής προστασίας της Κοιλάδας του ποταμού 
Έβρου και των παραποτάμων του (ΕΥΔΕ ΕΒΡΟΥ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Της παρ. 1 του άρθρου 5 του Ν. 679/1977, «Περί 
αυξήσεως θέσεων προσωπικού του Υπουργείου Δημο- 
σίωνΈργων και ρυθμίσεως συναφών θεμάτων» (Α' 245) 
όπως τα δύο τελευταία εδάφια της παραγράφου αυτής 
τροποποιήθηκαν και συμπληρώθηκαν με την παρ. 1, του 
άρθρου 23 του Ν. 1418/1984 (Α' 23). 

β. Του άρθρου 8 του Ν. 679/1977 (Α' 245), όπως αυτές 
τροποποιήθηκαν και συμπληρώθηκαν με τις παραγρά¬ 
φους 2 και 3 του άρθρου 5 του Ν. 2229/1994 (Α' 138), 
σύμφωνα με τις οποίες θα καλυφθεί η προκαλούμενη 
από το διάταγμα δαπάνη. 

γ. Του άρθρου 90 του Κώδικα που κυρώθηκε με το 
άρθρο πρώτο του Π.Δ/τος 63/2005 «Κωδικοποίηση της 
Νσμσθεσίας για την Κυβέρνηση και τα Κυβερνητικά 
Όργανα» (Α' 98). 

δ. Της παρ. 3 του άρθρου 22 του Ν. 2362/1995 «περί 
Δημοσίου Αογιστικού ελέγχου των δαπανών του Κρά¬ 
τους και άλλες διατάξεις» (Α' 247). 


ε. Της παρ. 4 του άρθρου 1 του Ν. 2469/1997 «Περι¬ 
ορισμός και βελτίωση της αποτελεσματικότητας των 
κρατικών δαπανών και άλλες διατάξεις» (Α' 38). 

2. α) Τις διατάξεις του Π.Δ. 189/2009 «Καθορισμός και 
ανακατανομή αρμοδιοτήτων των Υπουργείων» (Α' 221). 

β) Την αριθ. 2876/7-10-2009 απόφαση του Πρωθυπουρ¬ 
γού «Αλλαγή τίτλου Υπουργείων» (Β' 2234) . 

γ) Την αριθ. 69139/7766/21-12-2009 κοινή απόφαση του 
Πρωθυπουργού και Υπουργού Υποδομών, Μεταφορών 
και Δικτύων «Ανάθεση αρμσδιστήτων τσυ Υπσυργού 
Υπσδομών, Μεταφορών και Δικτύων στους Υφυπουρ¬ 
γούς Υποδομών, Μεταφορών και Δικτύων» (Β' 2514). 

δ) Την αριθ. 2672/3-12-2009 κοινή απόφαση Πρωθυ¬ 
πουργού και Υπουργού Οικονομικών «Καθορισμός αρ- 
μοδιστήτων τσυ Υφυπσυργσύ Οικσνσμικών Φιλίππσυ 
Σαχινίδη» (Β' 2408). 

ε) Την αριθ. 46500/ΔΙΟΕ1914/13-10-2010 κοινή απόφαση 
του Πρωθυπουργού και του Υπουργού Οικονομίας, Αντα¬ 
γωνιστικότητας και Ναυτιλίας «Ανάθεση αρμοδιοτήτων 
στον Υφυπουργό Οικονομίας, Ανταγωνιστικότητας και 
Ναυτιλίας, Παναγιώτη Ρήγα» (Β' 1642). 

3. Το γεγονός ότι, από τις διατάξεις του παρόντος, 
προκαλούνται οι ακόλουθες δαπάνες: 

α) Επί του Τακτικού Προϋπολογισμού: δαπάνη ύψους 
520 € περίπου για το έτος 2010 και 3.120 € περίπου για 
κάθε ένα από τα επόμενα έτη μέχρι το 2017 και 2.600 € 
για το οικονομικό έτος 2018, η οποία θα καλυφθεί από 
τις πιστώσεις του Προϋπολογισμού της Γ ενικής Γ ραμμα- 
τείας Δημοσίων Έργων (Γ.Γ.Δ.Ε.) του Υπουργείου Υποδο¬ 
μών, Μεταφορών και Δικτύων (Ε.Φ.39 -130, Κ.Α.Ε..0215). 

β) Επί του Προϋπολογισμού Δημοσίων Επενδύσεων 
(Π.Δ.Ε.): δαπάνη ύψους 48.300 € περίπου για το έτος 
2010 και 290.000 € για κάθε ένα από τα επόμενα έτη 
μέχρι το 2017 και 241.700 € για το έτος 2018, η οποία 
θα καλύπτεται από τις πιστώσεις της Σ.Α.Ε. 072/1, με 
κωδικό έργου 1995ΣΕ07210002. 

4. Το αριθ. 312/31-3-2010 έγγραφο της Γενικής Διεύ¬ 
θυνσης ΥδραυλικώνΈργων, της Γ.Γ.Δ.Ε. του Υπουργείου 
Υποδομών, Μεταφορών και Δικτύων. 

5. Την αριθ. Δ40/2011 γνωμοδότηση του Συμβουλίου 
της Επικρατείας, μετά από πρόταση των Υφυπουργών 
Οικονομικών και Οικονομίας, Ανταγωνιστικότητας και 
Ναυτιλίας καθώς και του Υφυπουργού Υποδομών, Με¬ 
ταφορών και Δικτύων, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 1 

Σύσταση, Τίτλος, Αρμοδιότητες 

1. Συνιστάται Ειδική Υπηρεσία με τίτλο «Ειδική Υπηρε¬ 
σία Δημοσίων'Εργων Αντιπλημμυρικής προστασίας της 
κοιλάδας του ποταμού Έβρου και των παραποτάμων 
του» (ΕΥΔΕ ΕΒΡΟΥ), με αρμοδιάτητα σε άλα τα θέματα 
που αφορούν στο ειδικά και σημαντικά έργο της αντι- 
πλημμυρικής προστασίας της κοιλάδας του ποταμού 
Έβρου, Ερυθροποτάμου, Άρδα, παραποτάμων και Περι¬ 
φερειακής Τάφρου Ορεστιάδας. 

2. Η Υπηρεσία αυτή ασκεί όλες τις αρμοδιότητες της 
Διευθύνουσας Υπηρεσίας σύμφωνα με τις διατάξεις που 
ισχύουν για τη μελέτη και κατασκευή των Δημοσίων 
Έργων. 

3. Έδρα της ΕΥΔΕ ΕΒΡΟΥ ορίζεται το Σουφλί και η δι¬ 
άρκεια λειτουργίας της ορίζεται οκταετής από την έναρ¬ 
ξη ισχύος του παρόντος Προεδρικού Διατάγματος. 

Άρθρο 2 

Οργάνωση Υπηρεσίας - Αρμοδιότητες 

Για την άσκηση αρμοδιοτήτων της Διευθύνουσας Υπη¬ 
ρεσίας συνιστώνται τα εξής Τμήματα: 

α. Τμήμα Μελετών, με αρμοδιότητα για όλα τα θέματα 
που αφορούν στη μελέτη των έργων. 

β. Τμήμα Κατασκευών και Συντήρησης, με αρμοδιό¬ 
τητα για όλα τα θέματα που αφορούν στην κατασκευή 
και συντήρηση των έργων. 

γ. Τμήμα Διοικητικού-Οικονομικού, με αρμοδιότητα για 
όλα τα διοικητικά και οικονομικά θέματα της ΕΥΔΕ. 

Άρθρο 3 

Προϊστάμενοι Υπηρεσίας και Τμημάτων 

1. Της ΕΥΔΕ και των Τμημάτων Μελετών, Κατασκευ¬ 
ών και Συντήρησης, προ'ΐστανται υπάλληλοι κλάδου 
ΠΕ Πολιτικών Μηχανικών ή Αγρονόμων-Τοπογράφων 
Μηχανικών ή Μηχανολόγων Μηχανικών. Του Τμήματος 
Διοικητικού-Οικονομικού προ'ίσταται υπάλληλος κλάδου 
ΠΕ Διοικητικού - Οικονομικού. 

Ο ορισμός των ανωτέρω Προϊσταμένων γίνεται σύμ¬ 
φωνα με τις εκάστοτε ισχύουσες σχετικές διατάξεις. 

2. Τ ον Προϊστάμενο της ΕΥΔΕ απουσιάζοντα η κωλυ¬ 
όμενο, αναπληρώνουν οι Προϊστάμενοι των Τμημάτων 
του άρθρου 2 (α, β) του παρόντος, σύμφωνα με τις 
διατάξεις του άρθρου 87 του υπαλληλικού κώδικα που 
κυρώθηκε με το άρθρο πρώτο του Ν. 3528/2007 (Α' 
26), όπως αντικαταστάθηκε με το άρθρο πρώτο του 
Ν.3839/2010 (Α' 51). 

Άρθρο 4 

Θέσεις Προσωπικού και Στελέχωση Υπηρεσίας 

1. Οι θέσεις προσωπικού της ΕΥΔΕ καθορίζονται σε 
είκοσι πέντε (25) υπαλλήλους και κατανέμονται κατά 


κατηγορία και κλάδο ως εξής: 

Α) ΚΑΤΗΓΟΡΙΑΣ ΠΕ ΘΕΣΕΙΣ 

Πολιτικών Μηχανικών 4 

Μηχανολόγων- Ηλεκτρολόγων Μηχανικών 2 

Αγρονόμων - Τοπογράφων Μηχανικών 2 

Χημικών Μηχανικών 1 

Διοικητικού-Οικονομικού 2 

Γ εωλόγων 1 

Πληροφορικής 1 

Μηχανικών Μηχ/κής Γεωλογίας και Γεωτεχνικής 1 
Μηχανικών Περιβάλλοντος 1 


Β) ΚΑΤΗΓΟΡΙΑΣ ΤΕ 

Μηχανικών Πολιτικών 1 

Γ) ΚΑΤΗΓΟΡΙΑΣ ΔΕ 

Εργοδηγών 2 

Οδηγών Αυτοκινήτων 2 

Προσωπικού Η/Υ 1 

Διοικητικού Αογιστικού 2 

Δ) ΚΑΤΗΓΟΡΙΑΣ ΥΕ 

Φυλάκων - Νυχτοφυλάκων 1 

Προσωπικού Καθαριότητας 1 

ΣΥΝΟΑΟ 25 


2. Η στελέχωση της ΕΥΔΕ γίνεται με μετακίνηση μο¬ 
νίμων ή με σύμβαση υπαλλήλων που υπηρετούν στις 
Υπηρεσίες της Γενικής Γραμματείας Δημοσίων'Εργων 
ή με αποσπάσεις υπαλλήλων από άλλους φορείς του 
δημόσιου τομέα, που σχετίζονται με την κατασκευή ή 
την χρήση και λειτουργία των έργων ή όταν δεν υπάρ¬ 
χουν αντίστοιχες ειδικότητες ή δεν μπορεί να διατεθεί 
προσωπικό ανάλογων προσόντων, με ειδικό προσω¬ 
πικό απαιτούμενων ειδικοτήτων, που προσλαμβάνεται 
σύμφωνα με τη διάταξη της παρ. 4, του άρθρου. 8 του 
Ν.679/1977, όπως συμπληρώθηκε με την παρ. 3 του άρ¬ 
θρου 5, του Ν.2229/1994. 

Άρθρο 5 

Μεταβατικές διατάξεις 

Μεταβατικά και ως ότου στελεχωθεί και λειτουργήσει 
η ΕΥΔΕ ΕΒΡΟΥ, τις αρμοδιότητες της ασκεί το τμήμα 
Κατασκευών της Διεύθυνσης ΕγγειοβελτιωτικώνΈργων 
(Δ7), της Γενικής Γραμματείας Δημοσίων'Εργων του 
Υπουργείου Υποδομών, Μεταφορών και Δικτύων. 

Άρθρο 6 
Ισχύς 

Η ισχύς του παρόντος Διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Υποδομών, Μεταφορών και Δικτύων 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 24 Μάίου 2011 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ, ΑΝΤΑΓΩΝΙΣΤΙΚΟΤΗΤΑΣ 
ΟΙΚΟΝΟΜΙΚΩΝ ΚΑΙ ΝΑΥΤΙΛΙΑΣ 

ΦΙΛΙΠΠΟΣ ΣΑΧΙΝΙΔΗΣ ΠΑΝΑΓΙΩΤΗΣ ΡΗΓΑΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΙΩΑΝΝΗΣ ΜΑΓΚΡΙΩΤΗΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 55 
Ίδρυση Ενορίας Ιερού Ναού Αγίας Βαρβάρας, της Ιε¬ 
ρός Μητροπόλεως Νεαπόλεως και Σταυρουπόλεως, 
στην περιοχή «Αναγέννηση», της Δημοτικής Ενότη¬ 
τας Νεαπόλεως, του Δήμου Νεάπολης - Συκεών, του 
Νομού Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 36 παρ. 2 του ν. 590/1977 (Α' 146) «Περί 

του Καταστατικού Χάρτου της Εκκλησίας της Ελλά¬ 
δος», σε συνδυασμό με τις διατάξεις των άρθρων 2 και 
3 του Κανονισμού 8/1979 (ΑΊ/1980) της Ιερός Συνόδου 
της Εκκλησίας της Ελλάδος «Περί Ιερών Ναών και Ενο¬ 
ριών», και 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του π. δ. 63/2005 (Α' 98). 

γ) Των άρθρων 1,2,283 και 286 του ν. 3852/2010 (Α' 87) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

δ) Του άρθρου 1 της αριθ. 45892/11-8-10 υπουργικής 
αποφάσεως (Β' 1292) «Πρωτοβάθμιοι και Δευτεροβάθ¬ 
μιοι Οργανισμοί Τοπικής Αυτοδιοίκησης της Χώρας με 
το Ν. 3852/2010 και αναλογική κατανομή πληθυσμού 
στις δημοτικές κοινότητες του άρθρου 2, παρ. 4 του 
Ν. 3852/2010, ο οποίος δεν είναι δυνατόν να κατανεμηθεί, 
λόγω ελλιπών στοιχείων τόπου εγκατάστασης». 

2. Την σύμφωνη γνώμη του Μητροπολιτικού Συμβου¬ 
λίου της Ιεράς Μητροπόλεως Νεαπόλεως και Σταυρου- 
πόλεως (πρακτικό 5/23-6-2010, θέμα Ιο). 

3. Την γνωμοδότηση του Δημοτικού Συμβουλίου του 
Δήμου Νεαπόλεως (πρακτικό 7/7-7-2010 απόφ. 143, θέμα 
21ο). 


4. Το γεγονός ότι από τις διατάξεις του διατάγματος 
αυτού δεν προκαλείται δαπάνη σε βάρος του Κρατικού 
Προϋπολογισμού. 

5. Την αριθ. 52/2011 γνωμοδότηση του Συμβουλίου της 
Επικρατείας, με πρόταση της Υπουργού Παιδείας, Δια 
Βίου Μάθησης και Θρησκευμάτων, αποφασίζουμε: 

Άρθρο 1 

Ιδρύεται Ενορία Ιερού Ναού Αγίας Βαρβάρας, της 
Ιεράς Μητροπόλεως Νεαπόλεως και Σταυρουπόλεως, 
στην περιοχή «Αναγέννηση», της Δημοτικής Ενότητας 
Νεαπόλεως, του Δήμου Νεάπολης- Συκεών, του Νομού 
Θεσσαλονίκης. 

Άρθρο 2 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στην Υπουργό Παιδείας, Δια Βίου Μάθησης και Θρη¬ 
σκευμάτων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 20 Μάΐου 2011 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Η ΥΠΟΥΡΓΟΣ ΠΑΙΔΕΙΑΣ, ΔΙΑ ΒΙΟΥ ΜΑΘΗΣΗΣ 
ΚΑΙ ΘΡΗΣΚΕΥΜΑΤΩΝ 

ΑΝΝΑ ΔΙΑΜΑΝΤΟΠΟΥΛΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5€ 

- 

- 

Δ.Λ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 



• Η τιμή πώλησης μεμονωμένων Φ.Ε.Κ. σε μορφή αό-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορψή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατά (50%) επί της ετήσιας συνδρομής. 

• Το ποσά υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολάκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: Μάρνη 8, τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νινινι.βΙ.^{) 


Ηλεκτρονική Διεύθυνση: Ιι((ρ://νννννν.6ΐ.9Γ - β-πιοίΙ: νν6ΐ}πΐ38ΐ6Γ.6(@6ΐ.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:00 



* 01001350106110004 * 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 








































































